b'\n_START_ARTICLE_\nLenvik\n_START_SECTION_\nNatur\n_START_PARAGRAPH_\nSenja best\xc3\xa5r av h\xc3\xb8ge spisse fjell og mange fjorder. Istindan 957 moh. P\xc3\xa5 fastlandet er det ogs\xc3\xa5 h\xc3\xb8ge fjell. Leirtinden 1203 moh. Fastlandsdelen deles nesten i 2 av  Rossfjorden\xe2\x80\x93Rossfjordvatnet, som l\xc3\xb8per parallelt med Gisundet. Rossfjordvassdraget er varig vernet. Flere v\xc3\xa5tmarksomr\xc3\xa5der p\xc3\xa5 Senja er foresl\xc3\xa5tt fredet pga. fuglelivet.\n_START_SECTION_\nBosetning\n_START_PARAGRAPH_\nFolketallet har stort sett vekst siden krigen og Lenvik er den tredje folkerikeste kommunen i Troms. Det meste av bosetningen er konsentrert rundt administrasjonssenteret Finnsnes, og rett over sundet ligger tettstedet Silsand. Det er bruforbindelse mellom Finnsnes og Silsand. S\xc3\xa5 finnes det en rekke mindre tettsteder, ikke minst p\xc3\xa5 yttersiden av Senja.\n_START_SECTION_\nN\xc3\xa6ringsliv\n_START_PARAGRAPH_\nFinnsnes har utviklet seg til \xc3\xa5 bli et regionsenter for Midt-Troms, ikke minst pga. kommunikasjonene. De tjenesteytende n\xc3\xa6ringene er blitt dominerende. Prim\xc3\xa6rn\xc3\xa6ringene er blitt  redusert i kommunen som helhet. Men hvis man ser bort fra de st\xc3\xb8rste tettstedene, s\xc3\xa5 er jordbruk, og s\xc3\xa6rlig fiske, fortsatt de viktigste n\xc3\xa6ringene. Jordbruket er blant de bedre i Troms og baseres blant annet p\xc3\xa5 husdyrhold med melke- og kj\xc3\xb8ttproduksjon. _NEWLINE_P\xc3\xa5 Senja finnes det mange fiskev\xc3\xa6r, s\xc3\xa5 her har alts\xc3\xa5 fisket en meget viktig rolle for innbyggerne fortsatt. Fiskefl\xc3\xa5ten best\xc3\xa5r av b\xc3\xa5de sm\xc3\xa5 og store b\xc3\xa5ter. De sm\xc3\xa5 driver da fiske i n\xc3\xa6romr\xc3\xa5det, og s\xc3\xa5 finnes det tr\xc3\xa5lere som ogs\xc3\xa5 kan drive fiske i fjernere farvann. De viktigste fiskene er torsk og sei, men ogs\xc3\xa5 reker er viktig. P\xc3\xa5 flere plasser i kommunen finnes bedrifter innen fiskeriindustrien, og det finnes ogs\xc3\xa5 flere mekaniske verksteder._NEWLINE_I Lenvik er det ogs\xc3\xa5 etablert noen anlegg innen havbruk. N\xc3\xa6ringsmiddelindustrien, med 42\xc2\xa0% av industriens sysselsetting (2003), er den viktigste industribransjen. Jern- og metallindustrien, som har 23\xc2\xa0% av industriens sysselsetting, domineres av Finnfjord Smelteverk._NEWLINE_I Finnsnes kommer dagsavisen Troms Folkeblad ut. Finnsnes er ogs\xc3\xa5 et betydelig handelssentrum for innbyggerne i kommunen.\n_START_SECTION_\nSamferdsel\n_START_PARAGRAPH_\nHva gjelder samferdsel s\xc3\xa5 er Finnsnes et kommunikasjonssentrum. Gisundbrua (1145m,) knytter fastlandet sammen med Senja. Fv. 86 g\xc3\xa5r fra Finnsnes og mot S\xc3\xb8rreisa og videre til Bardufoss, E6. Fv. 855 g\xc3\xa5r fra Finnfjordbotn til Buktamo ved E 6. Fylkesvei 861 fra SILSAND til Gibostad, Botnhamn og Senjahopen.Finnsnes har hurtigruteanl\xc3\xb8p og hurtigb\xc3\xa5tforbindelse, bl.a. til Harstad og Troms\xc3\xb8.Hurtigb\xc3\xa5tforbindelse til Troms\xc3\xb8 fra Lysnes og Tennskjer.\n_START_SECTION_\nDelomr\xc3\xa5der\n_START_PARAGRAPH_\nLenvik kommune er delt inn i f\xc3\xb8lgende 6 delomr\xc3\xa5der, med til sammen 39 grunnkretser, (innbyggertall 2014):\n_START_SECTION_\nKultur\n_START_PARAGRAPH_\nVed Lenvik bygdemuseum, p\xc3\xa5 Bjorelvnes, leier man ut nordlandsb\xc3\xa5ter og rorbuer.Kommunens tusen\xc3\xa5rssted er Finnsnesvannet og Arvid Hanssens plass. Arvid Hanssens plass er et lite torg foran kulturhuset. Kommunen plantet ingen tusen\xc3\xa5rstr\xc3\xa6r.'